Жээнбеков Ақ үйден кетуге мәжбүр болды...
"Жээнбеков Ақ үйден кетуге мәжбүр болды..." | "https://abai.kz/post/121786"
TITLE: Жээнбеков Ақ үйден кетуге мәжбүр болды...
URL: https://abai.kz/post/121786
META: "Жээнбеков Ақ үйден кетуге мәжбүр болды..." | "https://abai.kz/post/121786"
DATE: 06.10.2020
AUTHOR(s): Abai.kz
TOTAL WORDS: 156
TEXT: Өткен түнде демонстранттар Ақ үйге басып кірді. Азаттықтың қырғыз қызметінің хабарлауынша, күш құрылымдары қарсылық көрсетпеген. Ақ үйден өрт шықты. Өрт сөндірушілер отты сөндіріп жатыр. Осыған дейін 6 қазан күні таңертең 9.00-да Қырғызстан президенті Сооронбай Жээнбеков парламент сайлауына қатысқан партия лидерлерімен кездесетіні хабарланған. Бішкектің орталық алаңында дүйсенбі күні парламент сайлауының нәтижесімен келіспеген халық күні бойы наразылық білдірді. Олар 4 қазанда өткен сайлау нәтижесін жойып, қайта сайлау өткізуді талап етіп жатыр. Кешкі 9.00-дар шамасында митингке қатысушылар Ақ үйдің оңтүстік қақпасын бұзып кіргені хабарланды. Бірнеше минөт өткенде атыстың дауысы естілді. Милиция арнайы құрылғылар қолданып, халықты қуа бастады. Бастапқыда арнайы жасақ наразыларды "Ала-Тоо" алаңынан және Ақ үй ғимаратынан ығыстырған. Бірақ халық алаңды қайта басып алды. 4 қазанда Қырғызстанда Жогорку Кеңештің VII шақырылымына сайлау өтті. Оған 16 партия қатысты. Олардың тек төртеуі ғана 7 проценттік межеден өтті. Жеңілген партиялар сайлауы кезінде әкімшілік ресурстардың көмегімен өрескел заң бұзушылықтардың орын алғанын мәлімдеді. Ал жеңіске жеткен "Биримдик" партиясы қайта сайлауға дайын екенін жеткізді. Abai.kz
